08/11/2018 | Administración LocalMunicipal
Boqueixón
Aprobación definitiva do plan especial de infraestruturas e dotacións para turismo enolóxico en Pousada - Boqueixón

No Pleno ordinario realizado o día 12 de setembro de 2018, adoptouse o seguinte acordo: Primeiro.- Aprobar definitivamente o plan especial de infraestruturas e dotacións para turismo enolóxico en Pousada - Boqueixón. Segundo.- Remitir ao Rexistro de Planeamento Urbanístico de Galicia, un exemplar en soporte dixital, debidamente dilixenciado para a súa inscrición. Terceiro.- Unha vez inscrito no Rexistro de Planeamento Urbanístico de Galicia, publicar no BOP o documento que conteña a normativa e as ordenanzas. En cumprimento co disposto no punto terceiro do Acordo do Pleno do Concello de Boqueixón, de data do 12 de setembro de 2018, procédese á publicación da normativa e ordenanzas do Plan Especial aprobado definitivamente. Boqueixón, 25 de setembro de 2018 O alcalde Manuel Fernández Munín Aplícase esta Ordenanza ó ámbito delimitado no Plano de Ordenación que se corresponde coa Zona 1 produtiva Realización e presentación do viño. Superficie: 2789 m2 Co obxecto de garanti-la integración e harmonización das novas edificacións co contorno as construcións serán exentas. A súa forma e ordenación respectará a posición das árbores e elementos preexistentes para garantir a integración. A ocupación en planta será a marcada nos planos de ordenación sempre susceptibles de pequenas variacións de acordo coas preexistencia. O volume máximo de edificación será o marcado pola implantación definida nos planos de ordenación e a altura máxima. Permítense solucións singulares de especial valor arquitectónico. Coeficiente de edificabilidade máxima: 0,2 m2/m2 de parcela bruta. Ocupación máxima da Parcela A superficie máxima ocupada pola edificación en planta non excederá do 20% da superficie da finca. A altura máxima das edificacións non poderá exceder de dúas plantas nin de 7 metros medidos no centro de todas las fachadas, dende a rasante natural do terreo ou dende o arranque inferior da vertente da cuberta. A altura máxima só poderá ser sobre pasada con elementos que formen parte da cuberta. Permítense aqueles usos relacionados coa produción, realización e presentación do viño (Adega, recepción, cata e presentación do viño, etc.) Son definidas nos planos de ordenación. Os recuamentos das construcións ós lindes da parcela haberán de garantir a condición de illamento, non pudendo en caso algún ser inferiores a 5 metros. O recuamento a eixo do vial de mais de 6 metros. As condicións de abancalamento deben garantir o mínimo impacto visual sobre a paisaxe e a mínima alteración da topografía natural dos terreos. Manterase o estado natural dos terreos coa plantación do arboredo ou especies vexetais en, a lo menos, a metade da superficie da parcela. Aplícase esta Ordenanza ó ámbito delimitado no Plano de Ordenación que se corresponde coa Zona 2 aloxamentos turísticos, turismo enolóxico. Superficie: 18366 m2 Co obxecto de garanti-la integración e harmonización das novas edificacións co contorno as construcións serán exentas. A súa forma e ordenación respectará a posición das árbores e elementos preexistentes para garantir a integración. A ocupación en planta será a marcada nos planos de ordenación sempre susceptibles de pequenas variacións de acordo coas preexistencias. Coeficiente de edificabilidade máxima: 0,05 m2/m2 de parcela bruta. O coeficiente de edificabilidade máxima resulta de establecer unha superficie edificable máxima de 75 m2 por aloxamento e un máximo de 12 aloxamentos na parcela. A superficie máxima ocupada pola edificación en planta non excederá do 5% da superficie da finca. A altura máxima das edificacións non poderá exceder de dúas plantas nin de 7 metros medidos no centro de todas las fachadas, dende a rasante natural do terreo ó arranque inferior da vertente da cuberta. A pavimentación do aparcadoiro e dos camiños marcados nos planos de ordenación será feita con materiais tipo zahorra ou terra compactada evitando en todo caso a pavimentación con materiais impermeables. Conservaranse os antigos muros de mampostería existentes na parcela e integraranse como elementos configuradores da paisaxe tradicional. Os cerramentos e valados serán preferentemente vexetais, sen que os realizados con material opaco de fábrica superen a altura de 1,5 metros de altura, debendo adaptarse ó medio. As características tipolóxicas, estéticas e construtivas xunto cos materiais, cores e acabados serán acordes coa paisaxe rural e as construcións do entorno, en particular, as condicións de volumetría, tratamento de fachadas, morfoloxía e tamaño dos ocos, e solucións de cuberta, que, en todo caso, estarán formadas por planos continuos sen crebas nas súas vertentes. En tal sentido, para o acabado das edificacións empregarase a pedra, madeira ou outros materiais tradicionais e propios da zona. En casos xustificados pola calidade arquitectónica da edificación, poderán empregarse outros materiais acordes cos valores naturais, coa paisaxe rural e coas edificacións tradicionais do contorno. En todo caso, haberán de adoptarse as medidas correctoras necesarias para garantir o mínimo impacto visual sobre a paisaxe e a mínima alteración do releve natural dos terreos. Os edificios que se atoparan dentro da parcela, adaptándose no posible ó terreo e lugar máis apropiado para conseguir a maior redución do impacto visual e a menor alteración da topografía do terreo. Turismo enolóxico. Son definidas nos planos de ordenación Os recuamentos das construcións os lindes da parcela deberán garantir a condición de illamento, non pudendo en caso algún ser inferiores a 5 metros. As condicións de abancalamento deben garantir o mínimo impacto visual sobre a paisaxe e a mínima alteración da topografía natural dos terreos. Manterase o estado natural dos terreos coa plantación do arboredo ou especies vexetais en, a lo menos, a metade da superficie da parcela. Boqueixón, 2 de novembro de 2018 O alcalde Manuel Fernández Munin